രാം സേവക് ശർമ്മ

ഒരു മുൻ ഇന്ത്യൻ ബ്യൂറോക്രാറ്റാണ് രാം സേവക് ശർമ്മ. യുണീക്ക് ഐഡന്റിഫിക്കേഷൻ അതോറിറ്റി ഓഫ് ഇന്ത്യയുടെ ആദ്യ ഡയറക്ടർ ജനറലായിരുന്ന അദ്ദേഹം പിന്നീട് ടെലികോം റെഗുലേറ്ററി അതോറിറ്റി ഓഫ് ഇന്ത്യയുടെ (ട്രായ്) ചെയർമാനായി നിയമിതനായി. വിരമിച്ച ശേഷം, ആയുഷ്മാൻ ഭാരത് യോജന ആരോഗ്യ സംരക്ഷണ പദ്ധതി നിയന്ത്രിക്കുന്ന നാഷണൽ ഹെൽത്ത് അതോറിറ്റി ഓഫ് ഇന്ത്യയുടെ സിഇഒ ആയി നിയമിതനായി. 

 ആദ്യകാല ജീവിതവും വിദ്യാഭ്യാസവും 
ഉത്തർപ്രദേശിലെ ഒരു ചെറിയ ഗ്രാമത്തിൽ ജനിച്ച അദ്ദേഹം ഗ്രാമത്തിനടുത്തുള്ള സ്കൂളുകളിൽ നിന്നാണ് പ്രാഥമിക വിദ്യാഭ്യാസം പൂർത്തിയാക്കിയത്. അലഹബാദ് സർവകലാശാലയിൽ ചേർന്ന അദ്ദേഹം അവിടെ നിന്ന് സയൻസ് ബിരുദം (ബിഎസ്‌സി) നേടി.  1978-ൽ  ഐഐടി കാൺപൂരിൽ നിന്ന് മാസ്റ്റേഴ്സ് പൂർത്തിയാക്കി. ഇന്ത്യാ ഗവൺമെന്റിൽ നിന്ന് അവധിയെടുത്ത്, 2002-ൽ കാലിഫോർണിയ സർവകലാശാലയിൽ  നിന്ന് കമ്പ്യൂട്ടർ സയൻസിൽ മാസ്റ്റേഴ്സും നേടി. തുടർന്ന് ഡെൽഹി ഐഐടിയിൽ നിന്ന് പിഎച്ച്ഡിയും നേടി. 

 ഉദ്യോഗം 
രാം സേവക് ശർമ്മ 1978-ൽ ഇന്ത്യൻ അഡ്മിനിസ്ട്രേറ്റീവ് സർവീസിൽ (ഐഎഎസ്) ചേർന്നു. ജാർഖണ്ഡ് കേഡറിൽ പെട്ടയാളാണ്.  1986-ൽ, കുറ്റകൃത്യങ്ങൾ നടക്കുന്ന ജില്ലയിൽ മോഷ്ടിക്കപ്പെട്ട എല്ലാ തോക്കുകളുടെയും റെക്കോർഡ് സൂക്ഷിക്കാൻ  DBASE-ൽ അദ്ദേഹം ഒരു പ്രോഗ്രാം എഴുതി. ഒരു തോക്ക് കണ്ടെത്തിയാലുടൻ, ആയിരക്കണക്കിന് പഴക്കമുള്ള റെക്കോർഡുകൾക്കിടയിൽ പ്രോഗ്രാം ഒരു തിരയൽ അന്വേഷണം നടത്തും. വെറും 30 ദിവസത്തിനുള്ളിൽ 22 കേസുകൾ പരിഹരിക്കാൻ ഈ സോഫ്റ്റ്‌വെയർ സഹായിച്ചു. 

ജാർഖണ്ഡിലെ തന്റെ ഹോം കേഡറിലും കൂടാതെ കേന്ദ്ര ഗവൺമെന്റിന്റെ മന്ത്രാലയങ്ങളിലും ഇലക്ട്രോണിക്സ് ആന്റ് ഇൻഫർമേഷൻ ടെക്നോളജി വകുപ്പ് സെക്രട്ടറി, ജാർഖണ്ഡ് ചീഫ് സെക്രട്ടറി എന്നീ നിലകളിൽ അദ്ദേഹം ചുമതലകൾ വഹിച്ചു. "Complete Biodata". Ministry of Personnel. Government of India. Retrieved 2 March 2021.

യുണീക്ക് ഐഡന്റിഫിക്കേഷൻ അതോറിറ്റി ഓഫ് ഇന്ത്യയുടെ ആദ്യ ഡയറക്ടർ ജനറൽ എന്ന നിലയിൽ, ഇന്ത്യയിലെ യോഗ്യരായ എല്ലാ താമസക്കാർക്കും ലഭ്യമാകുന്ന ആധാർ എന്ന 12 അക്ക ഐഡന്റിറ്റി നമ്പർ സൃഷ്ടിക്കാൻ അദ്ദേഹം സഹായിച്ചു. ദി മേക്കിംഗ് ഓഫ് ആധാർ: ലോകത്തിലെ ഏറ്റവും വലിയ ഐഡന്റിറ്റി പ്ലാറ്റ്ഫോം എന്ന പേരിൽ ഒരു പുസ്തകം അദ്ദേഹം രചിച്ചിട്ടുണ്ട്.

 ട്രായ് 
2015 ഓഗസ്റ്റ് മുതൽ മൂന്ന് വർഷത്തേക്ക് ടെലികോം റെഗുലേറ്ററി അതോറിറ്റി ഓഫ് ഇന്ത്യയുടെ (ട്രായ്) ചെയർമാനായി അദ്ദേഹം നിയമിതനായി. ഈ കാലാവധി അവസാനിച്ചപ്പോൾ, അദ്ദേഹത്തിന് രണ്ട് വർഷം കൂടി നീട്ടി നൽകി.  ട്രായ് ചെയർമാനെന്ന നിലയിൽ, ഇന്ത്യയിൽ നെറ്റ് ന്യൂട്രാലിറ്റി നിയന്ത്രണങ്ങൾ സ്വീകരിക്കുന്നതിന് അദ്ദേഹം നേതൃത്വം നൽകി.  ബ്രോഡ്കാസ്റ്റ്, കേബിൾ സേവനങ്ങൾക്കായി ഒരു പുതിയ ചട്ടക്കൂട്  മൊബൈൽ നമ്പർ പോർട്ടബിലിറ്റി സംവിധാനം തുടങ്ങിയ പദ്ധതികൾ അദ്ദേഹം നടപ്പിലാക്കാൻ ശ്രമിച്ചു.  ട്രായ് ചെയർമാനെന്ന നിലയിൽ, ഇന്റർകണക്‌ട് ഉപയോഗ നിരക്കുകൾ ക്രമേണ കുറയ്ക്കുക എന്ന അദ്ദേഹത്തിന്റെ ലക്ഷ്യം ചിലരുടെ പ്രശംസയും മറ്റു ചിലരിൽ നിന്ന് വിമർശനവും നേടി.|Interconnect Usage Charge: Facts that you should know ഈ മേഖലയുടെ തുടർച്ചയായ വളർച്ചയ്ക്ക് ഈ നിരക്കുകൾ കുറയ്ക്കേണ്ടത് ആവശ്യമാണെന്ന് ട്രായ് വാദിക്കുന്നവർ അവകാശപ്പെടുമ്പോൾ തീരുമാനം ജിയോയോട് പക്ഷപാതപരമാണെന്ന് വിമർശകർ ആരോപിക്കുന്നു. 

 എൻഎച്ച്എ 
സിഇഒ, എൻഎച്ച്എ എന്ന നിലയിൽ, ഇന്ത്യൻ ജനതയ്ക്ക് കോവിഡ് 19 വാക്സിനുകൾ നൽകുന്നതിനുള്ള ദേശീയ ശ്രമത്തിന് നേതൃത്വം നൽകാനുള്ള ഉത്തരവാദിത്തം അദ്ദേഹത്തിനുണ്ട്. 

 വിവാദങ്ങൾ 
2018-ൽ, ഇന്ത്യയുടെ ദേശീയ ബയോമെട്രിക് ഐഡിയുടെ സ്വകാര്യതയെയും ദുരുപയോഗം സാധ്യതയെയും കുറിച്ചുള്ള ആശങ്കകൾ ശർമ്മ തള്ളിക്കളയുകയും "പറ്റുമെങ്കിൽ എനിക്ക് എന്തെങ്കിലും ദ്രോഹമുണ്ടാക്കാൻ" ഉപയോക്താക്കളെ വെല്ലുവിളിക്കുകയും ചെയ്തുകൊണ്ട് ട്വിറ്ററിൽ തന്റെ ആധാർ നമ്പർ വെളിപ്പെടുത്തി. വെല്ലുവിളിയുടെ ഉദ്ദേശം "... ആധാർ വ്യക്തിയുടെ സ്വകാര്യതയിൽ വിട്ടുവീഴ്ച ചെയ്യുമെന്ന സിദ്ധാന്തത്തെ പൊളിച്ചെഴുതുക" ആയിരുന്നുവെന്ന് പ്രസ്താവിച്ചു.   ഇതിനെത്തുടർന്ന്, വ്യക്തിഗത ഗവേഷകർക്ക് അദ്ദേഹത്തിന്റെ സ്വകാര്യ വിലാസം, അവൻ ഉപയോഗിച്ച മൊബൈൽ ഫോണിന്റെ നമ്പർ, കൂടാതെ ഉപയോഗിച്ച മറ്റൊരു ഫോൺ നമ്പർ, അദ്ദേഹത്തിന്റെ വാട്ട്‌സ്ആപ്പ് പ്രൊഫൈൽ ചിത്രം, വോട്ടർ തിരിച്ചറിയൽ കാർഡ്, പാൻ കാർഡ് എന്നിവ കണ്ടെത്താൻ കഴിഞ്ഞു. ഇതൊന്നും തന്നെ ദ്രോഹിക്കാനായുള്ള വിവരങ്ങളായി ഉപയോഗിക്കാനാകില്ലെന്ന് വ്യക്തമാക്കി ശർമ്മ ട്വിറ്ററിൽ ഈ വെളിപ്പെടുത്തലുകൾ തള്ളിക്കളഞ്ഞു.   ദുരുപയോഗം ചെയ്യാനുള്ള സാധ്യത തെളിയിക്കാൻ അയാളുടെ ബാങ്ക് അക്കൗണ്ടുകളിലൊന്നിൽ  1 നിക്ഷേപിക്കാൻ ഈ വിവരങ്ങൾ ഉപയോഗിച്ചു.  ശർമ്മയെക്കുറിച്ചുള്ള ഈ വ്യക്തിഗത വിവരങ്ങൾ ഇതിനകം പൊതുസഞ്ചയത്തിൽ ഉണ്ടെന്ന് സൂചിപ്പിച്ചുകൊണ്ട് UIDAI ഒരു പ്രസ്താവന നടത്തി.  2020 ഡിസംബറിൽ, ശർമ്മയുടെ ആധാർ നമ്പർ ഉപയോഗിച്ച് അദ്ദേഹത്തെ ഒരു കാർഷിക ആനുകൂല്യ പദ്ധതിയായ പിഎം കിസാൻ യോജനയ്ക്കായി വഞ്ചനാപരമായി രജിസ്റ്റർ ചെയ്തു, അതിന്റെ ഫലമായി അയാൾക്ക് അർഹതയില്ലാത്ത ആനുകൂല്യങ്ങൾ അദ്ദേഹത്തിന്റെ അക്കൗണ്ടിൽ നിക്ഷേപിക്കപ്പെട്ടു. മതിയായ പരിശോധന നടത്തുന്നതിൽ സംസ്ഥാന സർക്കാരാണ് പരാജയപ്പെട്ടതെന്ന് ശർമ കുറ്റപ്പെടുത്തി. 

 അവാർഡുകൾ 

 പൊതുഭരണത്തിലെ മികവിനുള്ള പ്രധാനമന്ത്രിയുടെ അവാർഡുകൾ - 2008

 ബാഹ്യ ലിങ്കുകൾ 
പൂർണ്ണമായ ബയോഡാറ്റ

 റഫറൻസുകൾ 
വർഗ്ഗം:ഇന്ത്യൻ അഡ്മിനിസ്ട്രേറ്റീവ് സർവീസ് ഉദ്യോഗസ്ഥർ
വർഗ്ഗം:1955-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ